CELEX: 52020PC0240
Language: lt
Date: 2020-06-18
Title: Pasiūlymas TARYBOS SPRENDIMAS kuriuo Portugalijai leidžiama taikyti lengvatinį akcizo tarifą tam tikriems autonominiuose Madeiros ir Azorų salų regionuose gaminamiems alkoholio gaminiams

EUROPOS KOMISIJA
            Briuselis, 2020 06 18
            COM(2020) 240 final
            2020/0118(CNS)
            Pasiūlymas
            TARYBOS SPRENDIMAS
            kuriuo Portugalijai leidžiama taikyti lengvatinį akcizo tarifą tam tikriems autonominiuose Madeiros ir Azorų salų regionuose gaminamiems alkoholio gaminiams
            {SWD(2020) 108 final}
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Pasiūlymo pagrindimas ir tikslai
            
            
               Šis pasiūlymas susijęs su Tarybos sprendimu, kuriuo būtų pakeistas dabartinis 2014 m. birželio 12 d. Tarybos sprendimas Nr. 376/2014/ES
                  1
               , priimtas remiantis Sutarties dėl Europos Sąjungos veikimo (SESV) 349 straipsniu. Šiame straipsnyje nustatomos konkrečios atokiausiems ES regionams taikomos priemonės, kurių reikia imtis, nes jame pripažįstama, kad sunkumų pastovumas ir derinys labai riboja šių regionų plėtrą ir veikia jų ekonominę ir socialinę padėtį. Jame leidžiama taikyti tokias priemones, jei jomis nesumenkinama Sąjungos teisinės tvarkos, taip pat vidaus rinkos ir bendros politikos krypčių vientisumas bei darna. Dabartiniame sprendime Portugalijai leidžiama Madeiroje gaminamam ir vartojamam romui ir likeriams bei Azorų salose gaminamiems ir vartojamiems likeriams ir spiritams taikyti akcizo tarifus, sumažintus iki 75 %, palyginti su standartiniais Portugalijos tarifais. Dabartinis sprendimas baigia galioti 2020 m. gruodžio 31 d.
            
            
               Šios priemonės tikslas – ištaisyti Portugalijos atokiausių regionų gamintojų nepalankią konkurencinę padėtį, susidariusią dėl Portugalijos atokiausių regionų atokumo, izoliuotumo, mažumo, sunkių topografinių ir klimato sąlygų ir ekonominio priklausomumo nuo keleto produktų, kurie labai riboja jų plėtrą. Dėl šių ypatybių atokiausių regionų gamintojai patiria didesnes gamybos sąnaudas nei žemyninės dalies gamintojai.
            
            
               Atsižvelgdama į sprendimo galiojimo terminą, Europos Komisija inicijavo išorės studiją, kad galėtų įvertinti dabartinę tvarką ir potencialų pasirinkimo galimybių (įskaitant pasirinkimo galimybę, kuria pagrįstas šis pasiūlymas) poveikį laikotarpiu po 2020 m. 
            
            
               Šiuo pasiūlymu numatoma atnaujinti nukrypti leidžiančią priemonę iki 2027 m., į ją įtraukiant Azorų salose vietoje gaminamą romą ir išlaikant 75 % tarifo lengvatą, taip pat įtraukiant 50 % akcizo tarifo lengvatą, taikomą visiems susijusiems produktams, parduodamiems Portugalijos žemyninėje dalyje.
            
            
               Suderinamumas su toje pačioje politikos srityje galiojančiomis nuostatomis
            
            
               2017 m. komunikate „Sustiprinta ir atnaujinta strateginė partnerystė su ES atokiausiais regionais“
                  2
                pažymima, kad atokiausi regionai ir toliau patiria didelių sunkumų, kurių dauguma yra nuolatiniai. Komunikate pateikiamas Komisijos požiūris, kaip remti šiuos regionus panaudojant jų unikalius išteklius ir atokiausiuose regionuose nustatant naujus augimo sektorius, kad būtų skatinamas augimas ir darbo vietų kūrimas.
            
            
               Todėl pasiūlymo tikslas – remti atokiausius Portugalijos regionus panaudojant jų išteklius, kad būtų skatinamas vietos augimas ir darbo vietų kūrimas konkrečiame – alkoholio – sektoriuje. Pasiūlymas papildo atokiausiems regionams ir saloms skirtas programas (POSEI)
                  3
                pirminiam sektoriui ir žaliavų gamybai remti. 
            
            
               Suderinamumas su kitomis Sąjungos politikos sritimis
            
            
               Pasiūlymas dera su 2015 m. bendrosios rinkos strategija
                  4
               , kurioje Komisija numato sukurti labiau integruotą ir teisingesnę bendrąją rinką, kuri bus naudinga visiems suinteresuotiesiems subjektams. Vienas iš siūlomos priemonės tikslų – atokiausių regionų įmonėms sumažinti papildomas išlaidas, kurios trukdo joms visapusiškai dalyvauti bendrojoje rinkoje. Dėl ribotų susijusios gamybos kiekių nenumatomas neigiamas poveikis sklandžiam bendrosios rinkos veikimui. 
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
                     
                        Teisinis pagrindas
                     
                     
                        Teisinis pagrindas yra SESV 349 straipsnis. Pagal šią nuostatą Taryba gali priimti konkrečias nuostatas, kuriomis Sutarčių taikymas pritaikomas ES atokiausiems regionams. 
                     
                  
               
                     
                        Subsidiarumo principas
                     
                     
                        Remiantis SESV 349 straipsniu, tik Taryba turi teisę priimti konkrečias atokiausiems regionams skirtas priemones, kuriomis siekiama pritaikyti Sutarčių, įskaitant bendras politikos kryptis, taikymą šiems regionams dėl nuolatinių sunkumų, kurie neigiamai veikia jų socialinę ir ekonominę padėtį. Leidimą nukrypti nuo SESV 110 straipsnio taip pat gali suteikti tik Taryba. Todėl Tarybos sprendimo pasiūlymas atitinka subsidiarumo principą.
                     
                  
               
                     
                        Proporcingumo principas
                     
                  
               
                     
                        Šis pasiūlymas atitinka Europos Sąjungos sutarties 5 straipsnio 4 dalyje nustatytą proporcingumo principą. Siūlomais pakeitimais neviršijama to, kas būtina nagrinėjamiems klausimams spręsti ir taip Sutarties tikslams – t. y. užtikrinti, kad vidaus rinka veiktų tinkamai ir veiksmingai, – pasiekti. 
                     
                     
                        Visų pirma, pradėjus taikyti siūlomas tarifų lengvatas žemyninėje Portugalijoje būtų padidintas Portugalijos atokiausių regionų gamintojų konkurencingumas, o neigiamas prarastų pajamų ir administracinės naštos poveikis būtų ribotas, be to, šiems gamintojams būtų sudarytos vienodos sąlygos su panašių produktų gamintojais žemyninėje Portugalijoje. 
                     
                  
               
                     
                        Pasirinkta priemonė
                     
                  
               
                     
                        Siūlomas Tarybos sprendimas, pakeisiantis Tarybos sprendimą Nr. 376/2014/ES. 
                     
                  
               
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Galiojančių teisės aktų ex-post vertinimas
            
            
               Atlikus išorės studiją nustatyta, kad atokiausių regionų gamintojų gamybos sąnaudos tebėra didesnės nei žemyninės dalies gamintojų – šiuo metu šios sąnaudos kompensuojamos akcizo lengvata. Be to, studijoje nustatyta, kad nuo dabartinio sprendimo priėmimo iškilo dvi toliau nurodytos problemos. 
            
            
               Pirma, išorės studijoje pažymima, kad Azorų salose dabar gaminamas romas, bet jam nėra taikoma dabartinė tvarka. Tačiau ši tvarka taikoma Madeiroje gaminamam romui, o tai sudaro nevienodas sąlygas dviejų atokiausių regionų romo gamintojams. Antra, studijoje pažymima, kad be papildomos romo gamybos Azorų salose, Madeiroje romo gamyba didėja ir dėl atokiausiose regionuose ribotos rinkos ne visą romą galima parduoti vietoje. Papildomos patekimo į žemyninės Portugalijos rinką išlaidos tampa kliūtimi šiems gamintojams, todėl romas už tam tikrą kainą sandėliuojamas. 
            
            
               Konsultacijos su suinteresuotosiomis šalimis
            
         
         
            
               Atliekant išorės studiją ir siekiant išanalizuoti dabartinę tvarką iš įvairių Europos Komisijos tarnybų, Portugalijos valdžios institucijų, šių dviejų atokiausių regionų gamintojų ir Portugalijos platintojų buvo gauti atsakymai į klausimynus, apklausas ir per diskusijas buvo išsakytos nuomonės. Nepaisant konkrečių išorės rangovo pastangų, atsakymų iš žemyninės dalies gamintojų ir pilietinės visuomenės negauta. 
            
            
               Poveikio vertinimas
            
            
               Ši iniciatyva yra parengta atlikus du vieną po kito einančius veiksmus: dabartinės tvarkos ex post vertinimą ir iškart po jo – perspektyvinį vertinimą. Toks vertinimas, susijęs su galimu poveikiu, jei dabartinė tvarka būtų taikoma toliau, ir poveikiu, jei ši tvarka būtų pakeista, išdėstytas analitiniame dokumente, įskaitant vertinimo priedą. Šis dokumentas pagrįstas išorės studija ir valstybių narių pateikta informacija. 
            
            
               4.POVEIKIS BIUDŽETUI
            
            
               Pasiūlymas neturi poveikio Europos Sąjungos biudžetui, nes visos iš akcizų gaunamos pajamos atitenka valstybėms narėms.
            
            
               5.KITI ELEMENTAI 
            
            
               Įgyvendinimo planai ir stebėsena, vertinimas ir ataskaitų teikimo tvarka
            
            
               Nukrypti leidžiančios priemonės įgyvendinimo ir veikimo stebėseną, kaip iki šiol, atliks Portugalijos valdžios institucijos ir Komisija. 
            
            
               Portugalijos bus prašoma iki 2025 m. rugsėjo 30 d. pateikti 2019–2024 m. stebėsenos ataskaitą. Į stebėsenos ataskaitą reikės įtraukti: 
            
            
               ·informaciją apie papildomas gamybos sąnaudas;
            
            
               ·ekonomikos iškraipymus ir poveikį rinkai;
            
            
               ·informaciją, skirtą efektyvumui, veiksmingumui ir derėjimui su kitomis ES politikos kryptimis įvertinti;
            
            
               ·informaciją apie naujojo teisės akto tolesnį aktualumą ir ES pridėtinę vertę. 
            
            
               Rengiant ataskaitą taip pat reikėtų surinkti visų susijusių suinteresuotųjų subjektų nuomonę apie jų papildomų gamybos sąnaudų, reikalavimų laikymosi išlaidų lygį ir pokyčius bei rinkos iškraipymo pavyzdžius.
            
            
               Siekiant užtikrinti, kad Portugalijos valdžios institucijų surinktoje informacijoje būtų duomenų, reikalingų Komisijai, kad ji galėtų priimti informacija pagrįstą sprendimą dėl šios tvarkos pagrįstumo ir įgyvendinamumo ateityje, Komisija parengs konkrečias reikalingos informacijos gaires. Šios gairės kuo labiau atspindės panašią ES atokiausiuose regionuose taikomą tvarką, reglamentuojamą panašiu teisės aktu.
            
            
               Tai leistų Komisijai įvertinti, ar tebegalioja priežastys, kuriomis grindžiama nukrypti leidžianti priemonė, ar Portugalijos suteikta mokesčių lengvata tebėra proporcinga ir ar vietoj nukrypti leidžiančios mokesčių sistemos galima nustatyti alternatyvias priemones atsižvelgiant į tarptautinį aspektą.
            
            
               Duomenų, kuriuos reikia įtraukti į stebėsenos ataskaitą, struktūra pateikiama prie pasiūlymo pridedame 1 priede.
            
            
               Išsamus konkrečių pasiūlymo nuostatų paaiškinimas
            
            
               Ši dalis netaikoma, nes straipsniai yra savaime suprantami.
            
            
               2020/0118 (CNS)
            
         
         
            
               Pasiūlymas
            
            
               TARYBOS SPRENDIMAS
            
            
               kuriuo Portugalijai leidžiama taikyti lengvatinį akcizo tarifą tam tikriems autonominiuose Madeiros ir Azorų salų regionuose gaminamiems alkoholio gaminiams
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 349 straipsnį,
            
            
               atsižvelgdama į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdama į Europos Parlamento nuomonę
                  5
               ,
            
            
               laikydamasi specialios teisėkūros procedūros,
            
            
               kadangi:
            
            
               (1)Tarybos sprendimu 376/2014/ES
                  6
                Portugalijai leista taikyti lengvatinį akcizo tarifą autonominiame Madeiros regione pagamintam ir vietoje suvartojamam romui ir likeriams ir autonominiame Azorų salų regione pagamintiems ir vietoje suvartojamiems likeriams ir spiritams, kuris gali būti mažesnis už Tarybos direktyvoje 92/84/EEB
                  7
                alkoholiui nustatytą minimalų akcizo tarifą, tačiau negali būti daugiau kaip 75 % mažesnis už standartinį nacionalinį alkoholiui taikomą akcizo tarifą; 
            
            
               (2)2019 m. vasario mėn. Portugalijos valdžios institucijos paprašė Komisijos pateikti pasiūlymą dėl Tarybos sprendimo, kuriuo tomis pačiomis sąlygomis būtų pratęstas Sprendime Nr. 376/2014/ES nustatyto leidimo terminas, o geografinė aprėptis išplėsta siekiant apimti žemyninę Portugaliją taikant labiau ribotą lengvatą kitu septynerių metų laikotarpiu nuo 2021 m. sausio 1 d. iki 2027 m. gruodžio 31 d.; 
            
            
               (3)autonominių Madeiros ir Azorų salų regionų gamintojams kyla sunkumų patekti į kitas nei jų regioninės rinkas – regioninės ir vietos rinkos yra vienintelės galimos tam tikrų alkoholio gaminių pardavimo vietos. Šie gamintojai patiria papildomų sąnaudų dėl to, kad žemės ūkio kilmės žaliavos yra brangesnės nei normaliomis gamybos sąlygomis, dėl žemės ūkio valdų mažo dydžio, susiskaidymo ir mažos mechanizacijos. Be to, dėl topografinių ir klimato sąlygų, dirvožemio ir smulkios gamybos perdirbus cukranendres gaunama mažesnė produkcija nei kituose atokiausiuose regionuose. Taip pat papildomų išlaidų susidaro į salas įvežant tam tikras žaliavas ir pakavimo medžiagas, kurios negaminamos vietoje; 
            
            
               (4)Azorų salų izoliuotumas yra dvejopas, nes tai yra salų, išsidėsčiusių dideliame plote, grupė. Dėl transportavimo šiuose atokiuose ir izoliuotuose regionuose papildomos išlaidos dar labiau padidėja. Tas pats pasakytina apie tam tikras būtinas kelionės ir siuntimo į žemyną išlaidas. Taip pat yra būtinų papildomų galutinių produktų sandėliavimo išlaidų, nes vietos rinka nesuvartoja visos, ypač romo, produkcijos. Mažoje regioninėje rinkoje vieneto sąnaudos padidėja, visų pirma dėl nepalankaus nuolatinių sąnaudų ir produkcijos santykio. Galiausiai, susiję gamintojai taip pat padengia papildomas išlaidas, kurias paprastai patiria vietos ekonomika, visų pirma didesnes darbo ir energijos sąnaudas;
            
            
               (5)dėl didesnės cukranendrių produkcijos padidėjo romo gamyba. Nors tam tikra romo dalis yra brandinama arba panaudojama gaminant likerius, neparduoti romo kiekiai už tam tikrą kainą sandėliuojami, o tai papildomai didina gamintojų išlaidas. Dėl šių papildomų išlaidų autonominių Madeiros ir Azorų salų regionų gamintojai negali konkuruoti su kitų regionų gamintojais, nes jų galutinis produktas yra brangesnis, taigi, jie negali patekti į kitas rinkas. Ši problema būtų išspręsta pritaikius lengvatinius akcizo tarifus, nes gamintojai turėtų galimybę patekti į žemyninės Portugalijos rinką;
            
            
               (6)siekiant, kad autonominių Madeiros ir Azorų salų regionų plėtra nebūtų stipriai stabdoma, taip pat išlaikyti alkoholio pramonę ir darbo vietas, kurias ji sukuria šiuose regionuose, būtina atnaujinti Sprendime Nr. 376/2014/ES nustatytą leidimą ir išplėsti jo taikymo sritį; 
            
            
               (7)Sprendimas 376/2014/ES taikomas iki 2020 m. gruodžio 31 d. Aiškumo tikslais būtina priimti naują sprendimą, kuriuo Portugalijai būtų leidžiama taikyti lengvatinį akcizo tarifą autonominiuose Madeiros ir Azorų salų regionuose;
            
            
               (8)kadangi nustatant mokesčių lengvatą neviršijama to, kas būtina siekiant kompensuoti papildomas sąnaudas, susijęs kiekis yra nedidelis, o mokesčių lengvata taikoma tik autonominiuose Madeiros ir Azorų salų regionuose ir žemyninėje Portugalijoje suvartosimiems produktams, priemone nepažeidžiamas Sąjungos teisinės tvarkos vientisumas ir nuoseklumas;
            
            
               (9)kad Komisija galėtų įvertinti, ar toliau vykdomos leidimą pagrindžiančios sąlygos, Portugalija turėtų Komisijai iki 2025 m. rugsėjo 30 d. pateikti stebėsenos ataskaitą;
            
            
               (10)šis sprendimas neturi įtakos galimam SESV 107 ir 108 straipsnių taikymui,
            
         
         
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Nukrypstant nuo SESV 110 straipsnio, Portugalijai leidžiama taikyti akcizo tarifą, mažesnį už visą alkoholiui taikomą tarifą, nustatytą Direktyvos 92/84/EEB 3 straipsnyje, autonominiame Madeiros regione pagamintam ir vietoje suvartojamam romui ir likeriams ir autonominiame Azorų salų regione pagamintiems ir vietoje suvartojamam romui, likeriams ir spiritams. 
            
            
               2 straipsnis
            
            
               Nukrypstant nuo SESV 110 straipsnio, Portugalijai leidžiama taikyti akcizo tarifą, mažesnį už visą alkoholiui taikomą tarifą, nustatytą Direktyvos 92/84/EEB 3 straipsnyje, autonominiame Madeiros regione pagamintam ir žemyninėje Portugalijos dalyje suvartojamam romui ir likeriams ir autonominiame Azorų salų regione pagamintam ir žemyninėje Portugalijos dalyje suvartojamam romui, likeriams ir spiritams.
            
            
               3 straipsnis
            
            
               Madeiroje 1 ir 2 straipsniuose nustatytas leidimas taikomas tik šiems produktams: 
            
            
               a) iki 2021 m. gegužės 24 d. romui, apibrėžtam Europos Parlamento ir Tarybos reglamento (EB) Nr. 110/2008
                  8
                II priedo 1 punkte, kurio geografinė nuoroda „Rum da Madeira“ pateikiama to reglamento III priedo 1 punkte, ir nuo 2021 m. gegužės 25 d. romui, apibrėžtam Europos Parlamento ir Tarybos reglamento (ES) 2019/787
                  9
                I priedo 1 punkte, kurio geografinė nuoroda – „Rum da Madeira“;
            
            
               b) iki 2021 m. gegužės 24 d. likeriams ir „crème de“, apibrėžtiems Europos Parlamento ir Tarybos reglamento (EB) Nr. 110/2008 II priedo atitinkamai 32 ir 33 punktuose, gaminamiems iš regiono vaisių ar augalų, ir nuo 2021 m. gegužės 25 d. likeriams ir „crème de“, apibrėžtiems Europos Parlamento ir Tarybos reglamento (ES) 2019/787 I priedo atitinkamai 33 ir 34 punktuose, gaminamiems iš regiono vaisių ar augalų;
            
            
               Azorų salose 1 ir 2 straipsniuose nustatytas leidimas taikomas tik šiems produktams:
            
            
               a) iki 2021 m. gegužės 24 d. romui, apibrėžtam Europos Parlamento ir Tarybos reglamento (EB) Nr. 110/2008 II priedo 1 punkte, gaminamam iš regiono cukranendrių, ir nuo 2021 m. gegužės 25 d. romui, apibrėžtam Europos Parlamento ir Tarybos reglamento (ES) 2019/787 I priedo 1 punkte, gaminamam iš regiono cukranendrių; 
            
            
               b) iki 2021 m. gegužės 24 d. likeriams ir „crème de“, apibrėžtiems Europos Parlamento ir Tarybos reglamento (EB) Nr. 110/2008 II priedo atitinkamai 32 ir 33 punktuose, gaminamiems iš regiono vaisių ar žaliavų, ir nuo 2021 m. gegužės 25 d. likeriams ir „crème de“, apibrėžtiems Europos Parlamento ir Tarybos reglamento (ES) 2019/787 I priedo atitinkamai 33 ir 34 punktuose, gaminamiems iš regiono vaisių ar žaliavų; 
            
            
               c) iki 2021 m. gegužės 24 d. spiritams, gaminamiems iš vyno arba vynuogių išspaudų, turintiems savybių ir kokybę, apibrėžtus Reglamento (EB) Nr. 110/2008 II priedo 4 ir 6 punktuose, ir nuo 2021 m. gegužės 25 d. spiritams, gaminamiems iš vyno arba vynuogių išspaudų, turintiems savybių ir kokybę, apibrėžtus Reglamento (ES) 2019/787 I priedo 4 ir 6 punktuose.
            
            
               4 straipsnis
            
            
               Šio sprendimo 1 straipsnyje minėtiems produktams taikomas lengvatinis akcizo tarifas gali būti mažesnis už Direktyvoje 92/84/EEB alkoholiui nustatytą minimalų akcizo tarifą, tačiau negali būti daugiau kaip 75 % mažesnis už standartinį nacionalinį alkoholiui taikomą akcizo tarifą.
            
            
               5 straipsnis
            
            
               Šio sprendimo 2 straipsnyje minėtiems produktams taikomas lengvatinis akcizo tarifas gali būti mažesnis už Direktyvoje 92/84/EEB alkoholiui nustatytą minimalų akcizo tarifą, tačiau negali būti daugiau kaip 50 % mažesnis už standartinį nacionalinį alkoholiui taikomą akcizo tarifą.
            
            
               6 straipsnis
            
            
               Ne vėliau kaip iki 2025 m. rugsėjo 30 d. Portugalija išsiunčia Komisijai stebėsenos ataskaitą, kuri leistų Komisijai įvertinti, ar sąlygos, kuriomis grindžiamas 1 ir 2 straipsniuose nustatytas leidimas, tebėra vykdomos. Stebėsenos ataskaitoje pateikiama priede reikalaujama informacija.
            
            
               7 straipsnis
            
         
         
            
               Šis sprendimas taikomas nuo 2021 m. sausio 1 d. iki 2027 m. gruodžio 31 d.
            
            
               8 straipsnis
            
            
               Šis sprendimas skirtas Portugalijos Respublikai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        
                  2014 m. birželio 12 d. Tarybos sprendimas Nr. 376/2014/ES, kuriuo Portugalijai leidžiama taikyti lengvatinį akcizo tarifą autonominiame Madeiros regione pagamintam ir vietoje suvartojamam romui ir likeriams ir autonominiame Azorų salų regione pagamintiems ir vietoje suvartojamiems likeriams ir spiritams
                  .
               
               
                  
                     (2)
                  
                        COM(2017) 623 final.
               
               
                  
                     (3)
                  
                        2013 m. kovo 13 d. Europos Parlamento ir Tarybos reglamentas (ES) Nr. 228/2013.
               
               
                  
                     (4)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Bendrosios rinkos tobulinimas: daugiau galimybių piliečiams ir įmonėms“ (COM(2015) 550 final), p. 4.
               
               
                  
                     (5)
                  
                        OL C XXX, XXX, p. XXX.
               
               
                  
                     (6)
                  
                        2014 m. birželio 12 d. Tarybos sprendimas 376/2014/ES, kuriuo Portugalijai leidžiama taikyti lengvatinį akcizo tarifą autonominiame Madeiros regione pagamintam ir vietoje suvartojamam romui ir likeriams ir autonominiame Azorų salų regione pagamintiems ir vietoje suvartojamiems likeriams ir spiritams (
                  OL L 182, 2014 6 21, p. 1
                  ).
               
               
                  
                     (7)
                  
                        1992 m. spalio 19 d. Tarybos direktyva 92/84/EEB dėl alkoholiui ir alkoholiniams gėrimams taikomų akcizo tarifų suderinimo (
                  OL L 316, 1992 10 31, p. 29
                  ).
               
               
                  
                     (8)
                  
                        2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (
                  OL L 39, 2008 2 13, p. 16
                  ).
               
               
                  
                     (9)
                  
                        2019 m. balandžio 17 d. Europos Parlamento ir Tarybos reglamentas (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (OL L 130, 2019 5 17, p. 1).
               
            
      
    ---documentbreak--- 
      
         
               EUROPOS KOMISIJA
            Briuselis, 2020 06 18
            COM(2020) 240 final
            PRIEDAS
            prie
            Pasiūlymo dėl Tarybos sprendimo
            kuriuo Portugalijai leidžiama taikyti lengvatinį akcizo tarifą tam tikriems autonominiuose Madeiros ir Azorų salų regionuose gaminamiems alkoholio gaminiams
            {SWD(2020) 108 final}
            
               
         
         
            
               PRIEDAS 
            
            
            
               Į 6 straipsnyje nurodytą stebėsenos ataskaitą įtrauktina informacija
            
            
            
               1.Apskaičiuotos papildomos išlaidos. Informacija pateikiama apie kiekvieną produktą, kuriam taikomas lengvatinis akcizo tarifas. Portugalijos valdžios institucijos pildo 1 lentelę, pateikdamos bent šią informaciją, jeigu tokią informaciją jos turi. Lentelėje pateikiama informacija turi būti pakankama siekiant nustatyti, ar yra papildomų išlaidų, dėl kurių padidėtų vietoje gaminamų produktų kaina, palyginti su kitur gaminamais produktais.
            
            
               1 lentelė.
            
            
                     
                  
                  
                     
                        MADEIRA (eurai)
                     
                  
                  
                     
                        AZORŲ SALOS (eurai)
                     
                  
                  
                     
                        Pastabos2
                     
                  
               
                     
                        Cukranendrių kaina (už 100 kg)
                     
                  
                  
                     
                  
                  
                     
                  
                  
                     
                  
               
                     
                        Pasiflorų vaisių kaina (už 100 kg)
                     
                  
                  
                     
                  
                  
                     
                  
                  
                     
                  
               
                     
                        Žaliųjų citrinų vaisių kaina (už 100 kg)
                     
                  
                  
                     
                  
                  
                     
                  
                  
                     
                  
               
                     
                        Alkoholio kaina (už gryno alkoholio hektolitrą3 – be mokesčių)
                     
                  
                  
                     
                  
                  
                     
                  
                  
                     
                  
               
                     
                        Frachto išlaidos (už kg)
                     
                  
                  
                     
                  
                  
                     
                  
                  
                     
                  
               
                     
                        Kitos išlaidos1 
                     
                  
                  
                     
                  
                  
                     
                  
                  
                     
                  
               
               Lentelės pastabos:
            
            
               1. Pateikite informaciją apie sąnaudas, susijusias su vandeniu, energija ir atliekomis, išlaidas, susijusias su keliomis buveinėmis ir kitas susijusias išlaidas.
            
            
               2. Pateikite informaciją apie visas specifikacijas ir paaiškinimus, kuriais grindžiami apskaičiavimo metodai.
            
            
               3. Gryno alkoholio hektolitrai.
            
            
            
            
               2.Kitos subsidijos. Portugalijos valdžios institucijos pildo 2 lentelę apie kiekvieną regioną, išvardydamos visas kitas pagalbos ir paramos priemones, skirtas papildomoms ekonominės veiklos vykdytojų išlaidoms, susijusioms su Madeiros ir Azorų salų atokiausių regionų statusu, mažinti.
            
            
               2 lentelė.
            
            
                     
                        Pagalbos / paramos priemonė1
                     
                  
                  
                     
                        Laikotarpis2 
                     
                  
                  
                     
                        Tikslinis sektorius3
                     
                  
                  
                     
                        Biudžeto suma eurais4
                     
                  
                  
                     
                        Metinės išlaidos eurais (2019–2024 m.)5
                     
                  
                  
                     
                        Biudžeto dalis, susijusi su papildomų išlaidų kompensavimu6 
                     
                  
                  
                     
                        Apskaičiuotas pagalbą gaunančių įmonių skaičius7 
                     
                  
                  
                     
                        Pastabos8
                     
                  
               
                     
                        [sąrašas]
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Lentelės pastabos: 
            
            
               (1)Nurodykite priemonės pavadinimą ir rūšį. 
            
            
               (2)Nurodykite metus, kuriais ta priemonė taikoma. 
            
         
         
            
               (3)Pateikite informaciją tik apie sektoriui skirtas priemones. 
            
            
               (4)Pateikite informaciją apie bendrą priemonės biudžetą ir finansavimo šaltinį.
            
            
               (5)Pateikite informaciją apie kiekvienų metų faktines išlaidas stebimu laikotarpiu (2019–2024 m.), jei tokią turite.
            
            
               (6)Pateikite apytikslę sąmatą, bendro biudžeto %.
            
            
               (7)Pateikite apytikslę sąmatą, jei įmanoma. 
            
            
               (8)Pateikite pastabas ir paaiškinimus. 
            
            
            
               3.Poveikis viešajam biudžetui. Portugalijos valdžios institucijos pildo 3 lentelę, pateikdamos apskaičiuotą bendrą mokesčio, nesurinkto dėl taikomų skirtingų mokesčių, sumą (EUR).
            
            
               3 lentelė.
            
            
                     
                  
                  
                     
                        2019 m.
                     
                  
                  
                     
                        2020 m.
                     
                  
                  
                     
                        2021 m.
                     
                  
                  
                     
                        2022 m.
                     
                  
                  
                     
                        2023 m.
                     
                  
                  
                     
                        2024 m.
                     
                  
               
                     
                        Prarastos mokestinės pajamos
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               4.Poveikis bendriems ekonominės veiklos rezultatams. Portugalijos valdžios institucijos pildo 4 lentelę apie kiekvieną regioną, pateikdamos duomenis, iš kurių matyti lengvatinio akcizo tarifo poveikis socioekonominei regionų plėtrai. Rodikliai, kuriuos reikia pateikti lentelėje, susiję su remiamo sektoriaus veiklos rezultatais, palyginti su bendrais Madeiros ekonomikos ir Azorų salų ekonomikos veiklos rezultatais. Jeigu kai kurių rodiklių nėra, turi būti įtraukti alternatyvūs pranešimo duomenys apie poveikį bendriems ekonominės veiklos rezultatams, kuriuos naudojant būtų galima analizuoti socioekonominį poveikį.
            
            
               4 lentelė.
            
            
                     
                        Metai2
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        Pastabos3
                     
                  
               
                     
                        Regiono bendroji pridėtinė vertė 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -Remiamame sektoriuje1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Bendras regiono užimtumas 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -Remiamame sektoriuje1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Aktyvių gamintojų skaičius 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        -Remiamame sektoriuje1
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Kainų lygio indeksas – žemyninė Portugalija
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Regiono kainų lygio indeksas 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Regiono turistų skaičius
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Lentelės pastabos: 
            
            
               (9)Pateikite informaciją apie romo, likerių ir spiritų gamintojus.    
            
            
               (10)Informacijos apie kiekvienus išvardytus metus gali nebūti.
            
            
               (11)Jeigu aktualu, pateikite pastabas ir paaiškinimus.
            
            
            
               5.Tvarkos specifikacijos. Portugalijos valdžios institucijos pildo 5 lentelę apie kiekvieną produktą ir apie kiekvieną Madeiros ir Azorų salų regioną. 
            
         
         
            
               5 lentelė.
            
            
                     
                        Kiekis (gryno alkoholio hektolitrais1)
                     
                  
                  
                     
                        2019 m.
                     
                  
                  
                     
                        2020 m.
                     
                  
                  
                     
                        2021 m.
                     
                  
                  
                     
                        2022 m.
                     
                  
                  
                     
                        2023 m.
                     
                  
                  
                     
                        2024 m.
                     
                  
               
                     
                        Likerių gamyba 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Spiritų gamyba 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Romo gamyba 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į žemyninę Portugaliją siunčiami likeriai 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į kitas valstybes nares siunčiami likeriai 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į trečiąsias šalis eksportuojami likeriai 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į žemyninę Portugaliją siunčiami spiritai 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į kitas valstybes nares siunčiami spiritai 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į trečiąsias šalis eksportuojami spiritai 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į žemyninę Portugaliją siunčiamas romas 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į kitas valstybes nares siunčiamas romas 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Į trečiąsias šalis eksportuojamas romas 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               Lentelės pastabos: 
            
            
               1.
                     Gryno alkoholio hektolitrai.
            
            
            
            
               6.Pažeidimai. Portugalijos valdžios institucijos pateikia informaciją apie visus tyrimus, susijusius su administraciniais pažeidimais, visų pirma su mokesčių vengimu arba kontrabanda, kai taikomas šis leidimas. Be to, jos pateikia išsamią informaciją, įskaitant bent informaciją apie atvejų pobūdį, vertę ir laikotarpį.
            
            
                     
                     
                     
                     
                     
                     
                     
                     
                     
                     
                  
               
            
               7.Skundai. Portugalijos valdžios institucijos pateikia informaciją, ar vietos, regioninės ar nacionalinės valdžios institucijos iš pagalbos gavėjų arba negaunančiųjų pagalbos gavo skundų, susijusių su leidimo taikymu.